ananddey/assamese-wiki-corpus huggingface dataset:
অৰবিন্দ ৰাজখোৱা (লেখক)

অৰবিন্দ ৰাজখোৱা (জন্মঃ ১৯৮২-) একাধাৰে গল্পকাৰ, ঔপন্যাসিক, প্ৰবন্ধ লেখক, সমালোচক আৰু সম্পাদক। তেওঁ ইতিমধ্যেই কুৰিখনতকৈয়ো অধিক গ্ৰন্থ, আলোচনী সম্পাদনা কৰাৰ লগতে নিজাকৈয়ো সাহিত্যৰ বিভিন্ন বিধাসমূহত গ্ৰন্থ প্ৰকাশ কৰিছে। তেওঁ নৰ্থ লখিমপুৰ মহাবিদ্যালয়ৰ অসমীয়া বিভাগৰ মূৰব্বী অধ্যাপক৷

জন্ম

তেওঁৰ জন্ম হৈছিল ১৯৮২ চনত, লখিমপুৰ জিলাৰ কদম অঞ্চলত। পিতৃৰ নাম ভৰত ৰাজখোৱা৷

শিক্ষা

তেওঁ প্ৰাথমিক শিক্ষা গ্ৰহণ কৰে কদমত৷ উচ্চতৰ মাধ্যমিক শিক্ষা সমাপ্ত কৰে নৰ্থ লখিমপুৰ কলেজৰ পৰা৷ স্নাতক শিক্ষা গ্ৰহণ কৰে লখিমপুৰ কেন্দ্ৰীয় মহাবিদ্যালয়ৰ পৰা আৰু স্নাতকোত্তৰ ডিগ্ৰী লাভ কৰে ডিব্ৰুগড় বিশ্ববিদ্যালয়ৰ পৰা৷ সেইদৰে পি. এইচ. ডি. ডিগ্ৰীও লাভ কৰে ডিব্ৰুগড় বিশ্ববিদ্যালয়ৰ পৰা৷

কৰ্ম জীৱন

তেওঁ নৰ্থ লখিমপুৰ কলেজৰ অসমীয়া বিভাগৰ মূৰব্বী অধ্যাপক৷

সাহিত্যিক জীৱন

সম্পাদনা

ডিব্ৰুগড় বিশ্ববিদ্যালয়ৰ গল্প (চিৰিলুইত প্ৰকাশন, ২০০৪)
লখিমপুৰ ( হিৰণ্য সভাপণ্ডিতৰ সৈতে, লখিমপুৰ কেন্দ্ৰীয় ৰঙালী বিহু সন্মিলন, ২০০৮)
অসমীয়া কাব্য পৰিক্ৰমা (দত্ত প্ৰকাশন, ২০০৮)
অসমীয়া চুটিগল্পৰ গতি প্ৰকৃতি (নৰ্থ লখিমপুৰ কলেজ প্ৰকাশন, ২০০৯)
চাৰিখন অসমীয়া উপন্যাস : বিচাৰ আৰু বিশ্লেষণ (দত্ত প্ৰকাশন, ২০০৯)
নতুন প্ৰজন্মৰ প্ৰিয় কিতাপ (লখিমপুৰ ফাওণ্ডেশ্বন, ২০১০)
অক্লান্ত আলি হাইদৰ (নট সৈনিক, ২০১০)
পাণীন্দ্ৰ নাথ গগৈ (বিমান চেতিয়াৰ সৈতে যুতীয়াভাৱে, পূৰ্বাঞ্চল টাই সাহিত্য সভা, ২০১১)
চৌ আইজেপ ফুকনৰ ৰচনাৱলী (বিমান চেতিয়াৰ সৈতে, পূৰ্বাঞ্চল টাই সাহিত্য সভা, ২০১১)
সমাজ-সাহিত্য-সংস্কৃিত (সুৰেশ দত্ত, লক্ষীনাথ পেগুৰ সৈতে, নৰ্থ লখিমপুৰ কলেজ প্ৰকাশন, ২০১১)
হেমেন্দ্ৰ কুমাৰ গগৈ (উদয় গগৈ আৰু হেমন্ত শৰ্মাৰ সৈতে, লখিমপুৰ ফাওণ্ডেশ্বন, ২০১১)
নতুনৰ কবিতা (নৰ্থ লখিমপুৰ কলেজ প্ৰকাশন, ২০১৩)
এটা চোলাৰ কাহিনী (নাটকৰ আলোচনা, সাৰদা প্ৰকাশন, ২০১৩)
অসমীয়া সাহিত্যৰ চানেকি (নৰ্থ লখিমপুৰ কলেজ প্ৰকাশন, ২০১৫)
সাম্প্ৰতিক কবিতা (নৰ্থ লখিমপুৰ কলেজ প্ৰকাশন, ২০১৬)
শিক্ষক (বনলতা প্ৰকাশন, ২০১৭)
হেমেন্দ্ৰ কুমাৰ গগৈ ৰচনা সম্ভাৰ (নৰ্থ লখিমপুৰ কলেজ প্ৰকাশন, ২০১৮)
অসমীয়া বিজ্ঞান সাহিত্য (নৰ্থ লখিমপুৰ কলেজ প্ৰকাশন, ২০১৮)
সাহিত্য সমালোচনা (ভাস্কৰ ভূঞাৰ সৈতে, নৰ্থ লখিমপুৰ কলেজ প্ৰকাশন, ২০১৯)
দৃষ্টিকোণ (বিতু বড়াৰ সৈতে, নৰ্থ লখিমপুৰ কলেজ প্ৰকাশন, ২০১৯)
সাহিত্য-সংস্কৃিতৰ অধ্যয়নৰ আভাস (পৰেশ খনিকৰৰ সৈতে, নৰ্থ লখিমপুৰ কলেজ প্ৰকাশন, ২০১৯)
লোক পৰিৱেশ্য কলা (চন্দন জ্যোতি চুতীয়াৰ সৈতে, বনলতা প্ৰকাশন, ২০১৯)
অসমীয়া সংস্কৃিত আৰু সাংস্কৃতিক পৰ্যটন (বনলতা প্ৰকাশন, ২০১৯)
যোগাযোগমূলক অসমীয়া (বনলতা প্ৰকাশন, ২০১৯)

উপন্যাস

১৯৯৯ (আলিবাট প্ৰকাশন, ২০১৪)

প্ৰবন্ধ সংকলন

নিয়মবোৰ কোনোবাই ভাঙিবই লাগিব (বনলতা প্ৰকাশন, ২০১৭)
জাতীয় ঐতিহ্য আৰু সাহিত্য, অসম পাবলিচিং কোম্পানী, ২০২২
কথাবোৰ কৈ থাকিব লাগিব, বি. আৰ বুক ষ্টল, ২০২৩

গল্পপুথি

খেলপথাৰত কানাইকান্ত আৰু অন্যান্য (সাৰদা প্ৰকাশন, ২০০৭)
অলপ নিৰ্জনতা (আঁক-বাক প্ৰকাশন, ২০১২)

শিশুগল্প সংকলন

কাকৈ হাবিৰ ভূত আৰু অন্যান্য কাহিনী (পুথিতীৰ্থ প্ৰকাশন)

ব্যংগ ৰচনা সংকলন

ককা আৰু নাতিৰ উত্তৰ আধুিনক সংলাপ (নিৰীক্ষণ প্ৰকাশন, ২০০৬)

বঁটা আৰু সন্মান

গ্ৰন্থনিধি-২০১৯, (‘প্ৰজ্ঞাৰ দিন’ উদ্‌যাপন সমিতিৰ দ্বাৰা। কলংপাৰ, নেহেৰুবালি, অসম।)
শব্দ যুৱ সাহিত্য বঁটা- ২০১৮
পদ্মনাথ গোহাঞিবৰুৱা বঁটা-২০২১

তথ্যসূত্ৰ

প্ৰসঙ্গ পুথি

শ্ৰেণী:জীৱিত ব্যক্তি
শ্ৰেণী:অসমীয়া ঔপন্যাসিক
মিথানল

মিথানল বা মিথাইল এলক’হল হৈছে এবিধ ৰাসায়নিক পদাৰ্থ তথা সৰলতম এলক’হল যাৰ আণৱিক সংকেত CH3OH। ইয়াক সংক্ষেপে MeOH হিচাপে লিখা হয়। মিথানল এবিধ পাতল, উদ্বায়ী, বৰণহীন, জ্বলনশীল তৰল যাৰ ইথানলৰ নিচিনা এক বিশেষ সুৰাৰ গোন্ধ আছে। বৰ্তমান সময়ত মুখ্যতঃ কাৰ্বন মনোক্সাইডৰ হাইড্ৰজেনকৰণৰ দ্বাৰা ঔদ্যোগিকভাৱে মিথানল উৎপাদন কৰা হয়। মুক্ত বতাহৰ উপস্থিতিত মিথানলে অক্সিজেন পুৰি কাৰ্বন ডাই অক্সাইড আৰু পানী (H2O) উৎপন্ন কৰে:
2 CH3OH + 3 O2 → 2 CO2 + 4 H2O

তথ্যসূত্ৰ

শ্ৰেণী:জৈৱিক ৰসায়ন
ব্লকচেইন

ব্লকচেইন হৈছে ক্ৰমাগত বৰ্ধমান ৰেকৰ্ডৰ এক তালিকা যি ক্ৰিপ্ট'গ্ৰাফিৰ দ্বাৰা সংযুক্ত আৰু সুৰক্ষিত। প্ৰতিটো ৰেকৰ্ডক একো একোটা ব্লক বোলা হয়। প্ৰতিটো ব্লক সেই ব্লকটোৰ পূৰ্বৰ ব্লকৰ এটি ক্ৰিপ্ট'গ্ৰাফিক হ্যেচ (cryptographic hash), সময়-মোহৰ (timestamp) আৰু লেনদেনৰ সমন্বিত তথ্যৰে গঠিত হয়। বিতৰিত তথ্যভাণ্ডাৰ (distributed ledger) হিচাপে ব্যৱহাৰৰ বাবে কোনো ব্লকচেইন পিয়েৰ-টু-পিয়েৰ (গ্ৰাহকৰ পৰা গ্ৰাহকলৈ) নেটৱৰ্ক সংগঠনৰ মাধ্যমেৰে ব্যৱস্থাপনা কৰা হয় আৰু ই এটা ব্লকৰ পৰা আন এটা ব্লকলৈ কৰা যোগাযোগ প্ৰক্ৰিয়া আৰু ব্লক বৈধিকৰণৰ প্ৰক্ৰিয়াৰ বাবে নিৰ্দিষ্ট নিয়ম মানি চলৈ। এবাৰ কোনো ব্লকত তথ্য অন্তৰ্ভূক্ত কৰাৰ পাছত সেই ব্লকটো সালসলনি কৰিব পাৰা নাযায়। যদিহে সালসলনি কৰিব বিচাৰে, তেন্তে সেই ব্লকৰ অনুক্ৰমত থকা সকলো পৰবৰ্তী ব্লককে সলনি কৰিব লাগিব। সেয়ে ব্লক সালসলনিৰ প্ৰচেষ্ঠাই নেটৱৰ্কটোত বিশৃঙ্খলতা সৃষ্টি কৰে। এনেবোৰ বৈশিষ্ট্যৰ বাবেই ব্লকচেইনক পৰিবৰ্তনৰোধী, সুৰক্ষিত তথা বিকেন্দ্ৰীকৃত বুলিব পাৰি।

২০০৮ চনত বিটকইন নামৰ ক্ৰিপ্ট'কাৰেন্সীৰ ৰাজহুৱা লেনদেনৰ খতিয়ানক সুৰক্ষিতৰূপে সংৰক্ষণ আৰু ব্যৱহাৰ বাবে ছাটোছি নাকামোটো ছদ্মনামৰ ব্যক্তি বা গোষ্ঠীয়ে ব্লকচেইনৰ উদ্ভাৱন কৰে। ছাটোছি নাকামোটোৰ প্ৰকৃত পৰিচয় অজ্ঞাত। ব্লকচেইন উদ্ভাৱনৰ ফলত বিটকইন কোনো বিশ্বস্ত প্ৰতিষ্ঠান অথবা কেন্দ্ৰীয় চাৰ্ভাৰৰ অবিহনে দ্বৈত-খৰচ বা double-spending নামৰ জটিল সমস্যাটোৰ সমাধান কৰা প্ৰথম ডিজিটেল মুদ্ৰা ৰূপে পৰিগণিত হয়। বৰ্তমানে ব্লকচেইনৰ ব্যৱহাৰ বিটকইনতে সীমিত নাথাকি অন্য ক্ৰিপ্ট'কাৰেন্সী আৰু ক্ষেত্ৰলৈও বিয়পি পৰিছে। বাণিজ্যিক ব্যৱহাৰৰ বাবে ব্যক্তিগত ব্লকচেইনৰো প্ৰস্তাৱ আগবঢ়োৱা হৈছে।

তথ্যসূত্ৰ

শ্ৰেণী:প্ৰযুক্তি
জলাতংক

জলাতংক বা ৰেবিজ মানুহ আৰু আন উষ্ণ ৰক্তৰ জন্তুৰ মগজুত একিউট প্ৰদাহৰ সৃষ্টি কৰা এটা ভাইৰেল ৰোগ।

জলাতংক ৰোগ ৰেবিজ ভাইৰাছ আৰু অষ্ট্ৰেলীয় বাদুলী লিছাভাইৰাছকে ধৰি লিছাভাইৰাছ ৰ পৰা হয়। সংক্ৰমিত জন্তুৱে আন জন্তুক আঁচুৰিলে বা কামুৰিলে জলাতংক ৰোগ বিয়পে। ভাৰতত বছৰি প্ৰায় ১৮০০০-২০০০০ জলাতংক ৰোগৰ তথ্য পোৱা যায় আৰু বিশ্বৰ মুঠ জলাতংক মৃত্যুৰ ৩৬% সংঘটিত হয়। আনহাতে আমেৰিকা যুক্তৰাষ্ট্ৰত মানুহৰ অধিকাংশ জলাতংক কাৰণ হৈছে বাদুলী, আৰু ৫%তকৈও কম ক্ষেত্ৰত কুকুৰৰ পৰা হয়। লক্ষণ আৰম্ভ হোৱাৰ পাছত মাত্ৰ কেইজনমনা লোকেহে জলাতংকৰ পৰা ৰক্ষা পাইছে। এওঁলোকৰ ক্ষেত্ৰত মিল্‌ৱাকী প্ৰ'ট'কল নামৰ বিস্তৃত চিকিৎসা পদ্ধতি ব্যৱহাৰ কৰা হৈছিল।

জলাতংক ৰোগে বিশ্বজুৰি বছৰি ২৬,০০০ ৰ পৰা ৫৫,০০০ লোকৰ মৃত্যু ঘটায়। ৯৫%তকৈও অধিক ৰেবিজ মৃত্যুৰ ঘটনা আফ্ৰিকা আৰু এছিয়াত হয়। বহু ক্ষুদ্ৰ দ্বীপ ৰাষ্ট্ৰত ৰেবিজ একেবাৰেই নহয়।

তথ্য উৎস

অতিৰিক্ত পঠন

বাহ্যিক সংযোগ

শ্ৰেণী:সংক্ৰামক ৰোগ
শ্ৰেণী:ভাইৰাছজনিত ৰোগ
দেনা

বিত্তীয় হিচাপকৰণত দেনাৰ অৰ্থ হৈছে এটা প্ৰতিষ্ঠানৰ ন্যায়িক ধাৰ বা কৰ্ত্তব্যসমূহ যি ব্যৱসায়িক কাৰ্যকলাপৰ পৰা উদ্ভৱ হয়। সময়ৰ লগে লগে দেনাসমূহ টকা, সামগ্ৰী বা সেৱাকে ধৰি অৰ্থনৈতিক লাভৰ হস্তান্তৰৰদ্বাৰা নিৰ্বাহ কৰা হয়। নিম্নলিখিত বৈশিষ্ট্যসমূহৰদ্বাৰা দেনাৰ সংজ্ঞা দিয়া হয়:

কোনো ব্যক্তি বা বেংকৰপৰা ব্যৱসায় অথবা ব্যক্তিগত আয়ৰ উন্নতিৰ অৰ্থে লোৱা এক হ্ৰস্ব বা দীৰ্ঘ সময়সীমাৰ ভিতৰত পৰিশোধনীয় যিকোনো ধাৰ;
অন্যৰ প্ৰতি কোনো কৰ্ত্তব্য বা দায়িত্ব যি ভৱিষ্যতে এক নিৰ্দিষ্ট সময় বা দিনত, কোনো বিশেষ ঘটনা সংঘটিত হ'লে, বা [সেই পক্ষই] দাবী কৰিলে, কোনো সম্পত্তিৰ হস্তান্তৰকৰণ বা ব্যৱহাৰ, সেৱা প্ৰদান বা অৰ্থনৈতিক লাভালাভ সৃষ্টিকাৰী অন্য লেনদেন সন্নিৱিষ্ট কৰে।
এটা পক্ষক আনটো পক্ষৰ প্ৰতি দায়বদ্ধ কৰি তোলা কোনো কৰ্ত্তব্য বা দায়িত্ব; আৰু,
হৈ যোৱা কোনো লেনদেন বা ঘটনা যি পক্ষটোক দায়বদ্ধ কৰি তোলে।

বিত্তীয় হিচাপকৰণৰ সমীকৰণে সম্পত্তি, দেনা আৰু গৰাকীৰ স্বত্বৰ (owner's equity) সম্পৰ্ক স্থাপন কৰে:

সম্পত্তি = দেনা + গৰাকীৰ স্বত্ব

এই সমীকৰণ বেলেঞ্চ শ্বিটৰ গাণিতিক গঠন।

সংজ্ঞা

আন্তঃৰাষ্ট্ৰীয় হিচাপকৰণ মানক সংস্থাৰ (ইণ্টাৰনেচনেল একাউণ্টিং ষ্টেণ্ডাৰ্ডছ ব'ৰ্ড) সংজ্ঞা অনুসৰি:

বাংলাদেশী হিচাপকৰণ গৱেষণা প্ৰতিষ্ঠানে দেনাৰ সংজ্ঞা এইদৰে দিছে: "পূৰ্বৰ লেনদেন আৰু আন ঘটনাৰ ফলশ্ৰুতিত বৰ্তমানে এটা পক্ষই আন এটা পক্ষলৈ ত্যাগ কৰিবলৈ দায়বদ্ধ হোৱা ভৱিষ্যত অৰ্থনৈতিক লাভালাভ। "

উদাহৰণ

যিকোনো ধৰণৰ পৰিশোধনীয়,
পৰিশোধনীয় পত্ৰ - এক লিখিত অংগীকাৰ
একাউণ্টছ পেয়েবল - মৌখিক অংগীকাৰ
পৰিশোধনীয় সূত
পৰিশোধনীয় বিক্ৰয়
বেতন
দিবলৈ থকা লাভাংশ (আনক্লেইমড ডিভিডেণ্ড)
ধাৰে লোৱা টকা
বেংকৰপৰা অতিৰিক্ত আহৰণ (বেংক অভাৰড্ৰাফট)
পাওনাদাৰক দিবলগা টকা
ৱাৰেণ্টি

শ্ৰেণীবিভাগ

দেনাসমূহ প্ৰতিষ্ঠানটোৰ বেলেঞ্চ শ্বিটখনত দেখুওৱা হয় আৰু ইয়াক মূলতঃ দুটা ভাগত ভগোৱা হয়:
সাম্প্ৰতিক দেনা: এইধৰণৰ দেনাসমূহ সাধাৰণতে এটা বছৰৰ ভিতৰত পৰিশোধ কৰাটো বাঞ্ছনীয়। সাম্প্ৰতিক দেনাত পৰিশোধ কৰিবলগীয়া বেতন, কৰ, পাওনাদাৰ, দীৰ্ঘকালীন বণ্ডৰ সেই বছৰত পৰিশোধ কৰিবলগা অংশ, হ্ৰস্বকালীন দায়বদ্ধতা (যেনে, সা-সৰঞ্জাম ক্ৰয়) আদি অনৰ্ভুক্ত হয়।
দীৰ্ঘকালীন দেনা: এইধৰণৰ দেনাসমূহ এবছৰতকৈ দীঘলীয়া সময়ৰ ভিতৰত পৰিশোধনীয় হয়। দীৰ্ঘকালীন দেনাসমূহে সাধাৰণতে বণ্ড, ঋণপত্ৰ (ডিবেঞ্চাৰ), পৰিশোধনীয় পত্ৰ (নোটছ পেয়েবল), দীৰ্ঘকালীন লীজ, পেঞ্চন দায়বদ্ধতা আৰু সামগ্ৰীৰ দীৰ্ঘকালীন ৱাৰেণ্টি অন্তৰ্ভুক্ত কৰে।

অনিৰ্দিষ্ট মূল্য বা সময়সীমাৰ দেনাক ভৱিষ্যত ব্যৱস্থা বা প্ৰভিজন বোলে।

তথ্য সংগ্ৰহ

শ্ৰেণী:বাণিজ্য
বিনোদিনী দাসী

বিনোদিনী দাসী (, ১৮৬৩-১৯৪১) এগৰাকী কলকাতাৰ বঙালীভাষী প্ৰখ্যাত মঞ্চ অভিনেত্ৰী আছিল, যাক নটী বিনোদিনী বুলিও জনা যায়। ১৯১৩ চনত প্ৰকাশ পোৱা তেওঁৰ আত্মজীৱনী ‘আমাৰ কথা’ত উল্লেখ কৰা মতে ১২ বছৰ বয়সতে তেওঁ অভিনয় আৰম্ভ কৰিছিল আৰু ২৩ বছৰ বয়সত অভিনয় জীৱনৰ সামৰণি মাৰিছিল।

জীৱন পৰিক্ৰমা

দেহপোজীৱিনীৰ পৰিবেশত জন্মগ্ৰহণ কৰা বিনোদিনীয়ে বাঈজী ৰূপে কৰ্মজীৱন আৰম্ভ কৰিছিল আৰু ১২ বছৰ বয়সত ১৮৭৪ চনত কলকাতাৰ নেচনেল থিয়েটাৰত গিৰিশ্চন্দ্ৰ ঘোষৰ নিৰ্দেশনাত প্ৰথম অভিনয় কৰিছিল। ইউৰোপীয় থিয়েটাৰৰ দ্বাৰা অনুপ্ৰাণিত হৈ বঙ্গৰ দৰ্শকৰ মাজত গা কৰি উঠা প্ৰচেনিয়াম (proscenium) শৈলীৰ থিয়েটাৰৰ প্ৰয়োজনীয়তাৰ সৈতে বিনোদিনীৰ সংযোগ ঘটিছিল। বাৰ বছৰীয়া অভিনয় জীৱনত ৮০টাতকৈ অধিক ভাওত অভিনয় কৰিছে; যাৰ ভিতৰত আছে- প্ৰমিলা, সীতা, দ্ৰৌপদী, ৰাধা, আয়েষা, কৈকেয়ী, মতিবিবি, কপালকুণ্ডলা আদি চৰিত্ৰ। ভাৰতীয় উপ-মহাদেশৰ তেৱেঁ আছিল প্ৰথম মঞ্চ অভিনেত্ৰী, যিয়ে নিজৰ আত্মজীৱনী লিখিছে। তেওঁ কিয় হঠাতে মঞ্চ পৰিত্যাগ কৰিলে, তাৰ কোনো ব্যাখ্যা পোৱা নাযায়। ১৮৮৪ত বঙ্গৰ মহান সন্ত ৰামকৃষ্ণ পৰমহংসই তেওঁৰ নাট্যাভিনয় উপভোগ কৰিব আহিছিল।

নেচনেল থিয়েটাৰত তেওঁ মাহে ১০টকা দৰমহাত কাম কৰিছিল। বঙ্গত ১৮৭৩ চনত বেঙ্গল থিয়েটাৰে প্ৰথম মহিলা শিল্পীৰে অভিনয় আৰম্ভ কৰে। ইয়াৰ এবছৰ পিছতে বিনোদিনীয়ে নাটমঞ্চত প্ৰবেশ কৰে। নৃত্য-গীতত পাৰদৰ্শী বিনোদিনীয়ে খুব কম সময়ত অভিনয়তো পাৰদৰ্শী হৈ উঠে আৰু প্ৰথম শ্ৰেণীৰ অভিনেত্ৰী ৰূপে খ্যাত হয়।

নেচনেল থিয়েটাৰৰ মালিক আছিল এজন অবঙালী ব্যসায়ী প্ৰতাপচান্দ জহুৰী, যিয়ে থিয়েটাৰকো ব্যৱসায় হিচাপেই চাইছিল। মালিকৰ সৈতে গিৰিশ্চন্দ্ৰৰ সংঘাত হোৱাত তেওঁ নেচনেল থিয়েটাৰ এৰি আহে আৰু নতুন থিয়েটাৰ কোম্পানী এটা গঠন কৰাৰ মনস্থিৰ কৰে। কিন্তু থিয়েটাৰ গঢ়ি তোলাৰ বাবে যি পা-পইচাৰ প্ৰয়োজন, সেয়া গিৰিশ ঘোষৰ নাছিল। তেতিয়া এজন ২০-২১ বছৰীয়া ব্যৱসায়ী গুৰ্মুখ ৰায়ে অৰ্থ-সাহায্য প্ৰদান কৰে। বিনিময়ত বিনোদিনী গুৰ্মুখ ৰায়ৰ ৰক্ষিতা হবলগীয়া হয়। তেওঁৰ ইচ্ছা আছিল তেওঁৰ নামেৰে এখন থিয়েটাৰ খোলাৰ। কিন্তু বিনোদিনীৰ ত্যাগ স্বীকাৰৰ মাজেৰে যি থিয়েটাৰ স্থাপন হ’ল- তাৰ নাম কিন্তু ৰখা হ’ল ষ্টাৰ থিয়েটাৰ। তাৰ দুবছৰ পিছত ১৮৮৬ত তেওঁ অভিনয় জগত চিৰদিনৰ বাবে এৰি দিয়ে।

তেওঁৰ আত্মজীৱনী ‘আমাৰ কথা’ৰ ভিত্তিত প্ৰথম বাৰৰ বাবে ৰাষ্ট্ৰীয় নাট্য বিদ্যালয় ৰেপাৰেটৰী কোম্পানীয়ে ১৯৯৫ চনত নটী বিনোদিনী শীৰ্ষক নাট মঞ্চস্থ কৰে, য’ত মূল ভূমিকাত আছিল সীমা বিশ্বাস। পিছত ২০০৬ চনত প্ৰখ্যাত নাট পৰিচালক অমল আল্লানাই একে নামৰ নাটক এখন পৰিচালনা কৰে। নাটকখনৰ প্ৰিমিয়াৰ হয় দিল্লীত।

বঙালী টেলিভিচন শ্বো প্ৰথমা কাদম্বিনীত দীয়া মুখাৰ্জীয়ে নটী বিনোদিনীৰ চৰিত্ৰটো ৰূপায়ণ কৰিছে।

তথ্য উৎস

বাহ্যিক সংযোগ

Binodini: an immortal tale

শ্ৰেণী:ভাৰতৰ ব্যক্তি
শ্ৰেণী:পশ্চিমবঙ্গৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় মঞ্চ অভিনেত্ৰী
শ্ৰেণী:বঙালী ব্যক্তি
নিত্য বৰা

নিত্য বৰা অসমৰ এগৰাকী সাংবাদিক, সাহিত্যিক আৰু সম্পাদক আছিল। শোণিতপুৰ জিলাৰ জামুগুৰিহাটত জন্মগ্ৰহণ কৰা বৰাই অসমীয়া প্ৰতিদিন কাকতৰ লগতে বহুকেইখন গ্ৰন্থ সম্পাদনা কৰিছে। ২২ এপ্ৰিল ২০২৬ তাৰিখে তেওঁৰ যোৰহাটৰ এখন ব্যক্তিগত চিকিৎসালয়ত মৃত্যু হয়।

জন্ম আৰু শিক্ষা

নিত্য বৰাৰ শোণিতপুৰ জিলাৰ জামুগুৰিহাটৰ এখন ভিতৰুৱা গাঁও পাতলৰচুকত ১৯৪৪ চনত জন্ম হৈছিল। জামুগুৰিহাট উচ্চতৰ মাধ্যমিক বিদ্যালয়ৰ পৰা ১৯৬২ চনত তেওঁ মেট্ৰিক পৰীক্ষাত উত্তীৰ্ণ হয়। তাৰপাছত তেজপুৰৰ দৰং কলেজত কিছুদিন অধ্যয়ন কৰে। তাৰপৰা তেওঁ গুৱাহাটী কমাৰ্চ কলেজত নাম ভৰ্তি কৰে। পৰৱৰ্তীকালত তেওঁ আৰ্য বিদ্যাপীঠ মহাবিদ্যালয়ৰ পৰা অসমীয়া বিষয়ত অনাৰ্ছ লৈ ১৯৬৬ চনত স্নাতক ডিগ্ৰী লাভ কৰিছিল। ১৯৭০ চনত তেওঁ গুৱাহাটী বিশ্ববিদ্যালয়ৰ অসমীয়া বিষয়ত স্নাতকোত্তৰ ডিগ্ৰী অৰ্জন কৰিছিল। তেওঁ আইন আৰু সাংবাদিকতাৰ পাঠ্যক্ৰম গ্ৰহণ কৰিছিল যদিও আনুষ্ঠানিক ডিগ্ৰী লাভ কৰা নাছিল।

উল্লেখযোগ্য শিক্ষাগুৰুৰ সান্নিধ্য

আৰ্য বিদ্যাপীঠ মহাবিদ্যালয়ত থাকোঁতে তেওঁ জ্ঞানপীঠ বঁটা বিজয়ী নীলমণি ফুকন আৰু আন এগৰাকী প্ৰখ্যাত সাহিত্যিক নলিনীধৰ ভট্টাচাৰ্যক গুৰুৰূপে লাভ কৰিছিল। নীলমণি ফুকনৰ বন্ধ খামত কবিতা কেন্দ্ৰিক বিতৰ্কত জড়িত সেই বন্ধ লেফাফা ফুকনে তেওঁৰ মৃত্যুৰ পাছত খুলিবলৈ বৰাকেই দায়িত্ব দিছিল। সম্পাদক হয়।

তথ্যসূত্ৰ

শ্ৰেণী:সাংবাদিক
শ্ৰেণী:মৃত ব্যক্তি
শ্ৰেণী:অসমীয়া প্ৰবন্ধকাৰ
ফিজিৰ শ্ৰুতিকথা

ফিজিৰ শ্ৰুতিকথা (ইংৰাজী: Fijian mythology) বা ফিজিৰ পৌৰাণিক কাহিনী হৈছে ফিজি দ্বীপৰ খিলঞ্জীয়া লোকসকলৰ মাজত প্ৰচলিত লোক বিশ্বাস, পৰম্পৰা, লোককথা আদিৰ সম্ভাৰ।

তেওঁলোকৰ থলুৱা ধৰ্ম বিশ্বৰ আন বহু লোকৰ দৰে চক্ৰীয় অস্তিত্বৰ ওপৰত ভিত্তি কৰি গঢ় লৈ উঠিছে য’ত তেওঁলোকৰ পূৰ্বপুৰুষ আৰু পৰিৱেশ অভিজ্ঞতা, ইতিহাস আৰু প্ৰকৃতিৰ সৈতে এক গতিশীল চক্ৰত বিদ্যমান। অস্তিত্ব ৰক্ষাৰ বাবে বীজ ধাৰণ কৰা উদ্ভিদৰ দৰে, পৃথিৱীত অস্তিত্ব বজাই ৰাখিবলৈ প্ৰজনন চক্ৰৰ ওপৰত নিৰ্ভৰশীল মানুহ, প্ৰাণী আৰু আন সকলো জীৱই বীজ ধাৰণ কৰে। ফিজিবাসীয়ে বিশ্বাস কৰে যে মানুহৰ অস্তিত্ব প্ৰকৃতিৰ সৈতে আৰু কেতিয়াবা ইয়াত আন প্ৰজাতিৰ যেনে হাঁহ, সাপ, অক্টোপাছ আদিৰ আধিপত্য থাকে, য’ত মানুহ চিকাৰীৰ পৰিৱৰ্তে চিকাৰ হয়।

ফিজিৰ শ্ৰুতিকথাত বৰ্ণনা কৰা দেৱতাসকলৰ ভিতৰত অন্যতম এজন দেৱতা হৈছে ডেগেই (Degei)। সাপ বুলি বিশ্বাস কৰা ডেগেই হৈছে উলুডা ফিজিৰ সৰ্বোচ্চ দেৱতা। ফিজিবাসীয়ে তেওঁক জগতৰ সৃষ্টিকৰ্তা বুলি বিশ্বাস কৰে। তেওঁ নতুনকৈ মৃত আত্মাবোৰক দুটা গুহাৰ মাজেৰে পাৰ হৈ যোৱাৰ সময়ত চিবাচিবা বা ড্ৰাকুলু (Cibaciba বা Drakulu) নামৰ গুহাটোত বিচাৰ কৰে। ইয়াৰে কিছুমান আত্মাক তেওঁ স্বৰ্গ বুৰোটু (Burotu) বা বুৰোটুকুলালৈ (Burotukula) পঠিয়াই দিয়ে। আন বেছি ভাগ আত্মাক তেওঁ এটা হ্ৰদত পেলাই দিয়ে, য'ত শেষত আত্মাবোৰ তললৈ (Murimuria; মুৰিমুৰিয়া) ডুব গৈ উপযুক্ত পুৰস্কাৰ অথবা শাস্তি লাভ কৰে।

দেৱ-দেৱী

আদি-মাইলাগু : আদি-মাইলাগু হৈছে ফিজিৰ জনসাধাৰণৰ বিশ্বাসত আকাশৰ দেৱী। ফিজিৰ পৌৰাণিক কাহিনীত আদি-মাইলাগুক "আকাশৰ ভদ্ৰমহিলা" বা "আকাশৰ দেৱী" বুলি জনা যায়। তুইলাকেম্বাই (Tuilakemba) আকাশৰ পৰা জোৰকৈ উলিয়াই দিয়াৰ পিছত আকাশৰ পৰা নামি আহি নদীত ডুব মাৰি ধূসৰ নিগনিৰ ৰূপ লৈ পৃথিৱীলৈ আহিছিল বুলি কোৱা হয়। তেখেতে নিজকে কুমাৰী বা দীঘল জিভা থকা বৃদ্ধা হিচাপেও প্ৰকাশ কৰিব পাৰে। পুৰোহিতসকলকো তেওঁ পৰামৰ্শ প্ৰদান কৰে। মাছমৰীয়াসকলে তেওঁক অতিশয় সন্মান কৰিছিল কাৰণ তেওঁ সাগৰ আৰু ইয়াৰ বাসিন্দাসকলক যিকোনো বিপদৰ পৰা ৰক্ষা কৰিছিল।

ডাউচিনা : ফিজিৰ পৌৰাণিক কাহিনীত ডাউচিনা হৈছে সামুদ্ৰিক ফিজিৰ মহান দেৱতা। ডাউচিনা যেতিয়া সৰু আছিল, তেতিয়া তেওঁ নিৰৱে কেৱল এটা লেম্প চাই থাকিছিল। মাকে শান্ত হ’বলৈ তেওঁৰ মূৰত অগ্নিময় নল বান্ধি দিছিল। তেতিয়াৰ পৰাই তেওঁ স্কাৰ্ফ পিন্ধি প্ৰবাল প্ৰাচীৰত ঘূৰি ফুৰে। তেওঁক এজন ছলনাময়ী আৰু ব্যভিচাৰীৰ পৃষ্ঠপোষক, তথা নাৰী প্ৰলোভনকাৰী বুলি কোৱা হয়।

ডেগেই : সাপ বুলি বিশ্বাস কৰা ডেগেই হৈছে উলুডা ফিজিৰ সৰ্বোচ্চ দেৱতা। ফিজিবাসীয়ে তেওঁক জগতৰ সৃষ্টিকৰ্তা বুলি বিশ্বাস কৰে।

গেডি : ফিজিৰ পৌৰাণিক কাহিনীত গেডি (Ngendi) হৈছে এজন উৰ্বৰতাৰ দেৱতা যিয়ে মানৱতাক জুইৰ ব্যৱহাৰ শিকাইছিল।

লেৱালেভু : ফিজিৰ পৌৰাণিক কাহিনীমতে লেৱালেভু হৈছে এগৰাকী উৰ্বৰতা দেৱী। তেওঁক লেৱা-লেভু (Lewa-Levu) বা "মহান মহিলা" বুলিও কোৱা হয়।

আৰু অন্যান্য দেৱ-দেৱী হৈছে কোৰাই (Qurai), ৰাটুমাইবুলু (Ratumaibulu), চামুলায়ো (Samulayo), টাগ্ৰ'য়া ছিৰিয়া (Tagroa Siria) তুই দেলাই গৌ (Tui Delai Gau), তুই ফিতি (Tui Fiti), উলুপোকা (Ulupoka) ইত্যাদি।

তথ্য সংগ্ৰহ

শ্ৰেণী:ফিজিৰ শ্ৰুতিকথা
শ্ৰেণী:পৌৰাণিক কথা
ভাৰতত পৰিক্ষিত পৰমাণৱিক অস্ত্ৰৰ তালিকা

ভাৰতত পৰিক্ষিত পৰমাণৱিক অস্ত্ৰসমূহৰ এক তালিকা। পৰীক্ষাসমূহ ২ ক্ৰম: পখৰাণ ১ আৰু পখৰাণ ২ত সংঘটিত হৈছিল। পখৰাণ ১ত কেৱল এটা পৰমাণৱিক পৰীক্ষা অনুষ্ঠিত কৰা হৈছিল। এই পৰীক্ষাৰ চন আছিল ১৯৭৪।

তালিকা

পখৰাণ ১

তলত ভাৰতৰ পৰীক্ষাৰ ক্ৰমৰ তালিকা দিয়া হ'ল

The detonations in the India's Pokhran I series are listed below:
+ India's Pokhran I series tests and detonations

নাম
তাৰিখ সময় (য়ু টি)
স্থানীয় সময় অঞ্চল
স্থান
Elevation + height
Delivery,
Purpose
Device
Yield
Fallout
References
Notes
স্মাইলিং বুদ্ধাa
000000001974-05-18-000018 May 1974 02:34:55.0
IST (5.5 hrs)
পখৰাণ ভাৰত

000128 ! -
আণ্ডাৰ্গ্ৰাউণ্ড
চাফ্ট,

000120000 !12 kt

ইন্দিৰা গান্ধীয়ে স্মাইলিং বুদ্ধাক শান্তিপূৰ্ণ বুলি দাবী কৰিলে.

টোকা:

পখৰাণ ২

+ India's Pokhran II series tests and detonations
নাম
তাৰিখ সময় (য়ু টি)
স্থানীয় সময় অঞ্চল
Elevation + height
Delivery,Purpose
Device
Yield
Fallout
References
Notes
শক্তি ১ - 1
10:13:41.8
IST (5.5 hrs) পখৰাণ, ভাৰত: হুৱাইট হাউচ
-
underground shaft,

}

শ্ৰেণী:ভাৰত সম্পৰ্কীয় তালিকা
দক্ষিণ-মধ্য মণ্ডল সাংস্কৃতিক কেন্দ্ৰ

দক্ষিণ-মধ্যাঞ্চলীয় সাংস্কৃতিক কেন্দ্ৰ (South-Central Zone Cultural Centre) হৈছে ভাৰতৰ সাতখন আঞ্চলিক সাংস্কৃতিক কেন্দ্ৰৰ এটি, যাক ১৯৮৬-৮৭ চনত প্ৰতিষ্ঠা কৰা হৈছিল। ইয়াৰ মুখ্য কাৰ্যালয় মহাৰাষ্ট্ৰৰ নাগপুৰত অৱস্থিত। কেন্দ্ৰটোৱে ভাৰত চৰকাৰৰ সংস্কৃতি মন্ত্ৰণালয়ৰ অধীনত স্বায়ত্তশাসিত সংস্থা হিচাপে কাৰ্য কৰে। কেন্দ্ৰটোৰ অধ্যক্ষ হৈছে মহাৰাষ্ট্ৰৰ ৰাজ্যপাল ৰমেশ বাইচ।

উদ্দেশ্য

দক্ষিণ-মধ্যাঞ্চলীয় সাংস্কৃতিক কেন্দ্ৰৰ উদ্দেশ্য হৈছে ভাৰতৰ দক্ষিণ-মধ্যাঞ্চলৰ ৰাজ্যসমূহৰ পৰম্পৰাগত কলা, লোকসংস্কৃতি আৰু হস্তশিল্পৰ সংৰক্ষণ আৰু প্ৰচাৰ কৰা। কেন্দ্ৰটোৱে সংগীত, নৃত্য, নাটক, চিত্ৰকলা আৰু সাহিত্য আদি ক্ষেত্ৰত বিভিন্ন কাৰ্যসূচী আৰু উত্সৱৰ আয়োজন কৰে।

ভাৰতৰ অন্যান্য আঞ্চলিক সাংস্কৃতিক কেন্দ্ৰসমূহ

পূব মণ্ডল সাংস্কৃতিক কেন্দ্ৰ, কলকাতা
উত্তৰ মণ্ডল সাংস্কৃতিক কেন্দ্ৰ, পটিয়ালা, পঞ্জাব
উত্তৰ-পূব মণ্ডল সাংস্কৃতিক কেন্দ্ৰ, চুমৌকেদিমা, নাগালেণ্ড
উত্তৰ-মধ্য মণ্ডল সাংস্কৃতিক কেন্দ্ৰ, প্ৰয়াগৰাজ
দক্ষিণ মণ্ডল সাংস্কৃতিক কেন্দ্ৰ, থাঞ্জাৱুৰ
পশ্চিম মণ্ডল সাংস্কৃতিক কেন্দ্ৰ, নাগপুৰ

বাহ্যিক সংযোগ

দক্ষিণ-মধ্য মণ্ডল সাংস্কৃতিক কেন্দ্ৰৰ ৱেবচাইট

তথ্যসূত্ৰ

শ্ৰেণী:শিক্ষা
শ্ৰেণী:সংস্কৃতি
শ্ৰেণী:ভাৰতৰ সাংস্কৃতিক কেন্দ্ৰ
শ্ৰেণী:ভাৰতভিত্তিক সাংস্কৃতিক সংগঠন
দুৰুক্তি

দুৰুক্তি (সংস্কৃত: दुरुक्ति) হিন্দু পৌৰাণিক কাহিনীৰ কলি (অসুৰ)ৰ ভগ্নী আৰু পত্নী।

ব্যুৎপত্তিবিজ্ঞান

দুৰুক্তি সংস্কৃত মূলৰ পৰা উদ্ভৱ হৈছে দুৰ্ অৰ্থাৎ "বেয়া" আৰু উক্তি অৰ্থাৎ “বাক্য"; অৰ্থাৎ বেয়া বা আপত্তিজনক কথা।

কিম্বদন্তি

দুৰুক্তি ক্ৰোধ আৰু হিংসাৰ কন্যা। ভয় নামৰ এজন পুত্ৰ আৰু মৃত্যু নামৰ কন্যা সন্তান জন্ম দিয়ে।
নৰীয়া (নৰক) নামৰ ল’ৰা আৰু যাতনা (নিৰ্যাতন) নামৰ ছোৱালী এজনীৰ আইতাকো তাইৰ সন্তান ভয় আৰু মৃত্যুৰ পৰা জন্ম দিয়া।
সৃষ্টিৰ সময়ত ব্ৰহ্মৰ পিঠিৰ পৰা উৎপন্ন হোৱা মাৰাত্মক অন্ধকাৰ আৰু পাপপূৰ্ণ দুৰ্দশা মালিনপাতকৰ পৰা ডাঙৰ হোৱা অধৰ্ম (অনুচিততা)ৰ বংশৰ অন্তৰ্গত দুৰুক্তি আৰু কলি। দুৰুক্তি লোভ আৰু নিকৃতি (অসৎ)ৰ নাতিনী, দম্ভ (অসাৰতা) আৰু মায়া (ভ্ৰম)ৰ আজোনাতি, আৰু অধৰ্ম আৰু মিথ্যাৰ পৰিনাতি।

কল্কি পুৰাণৰ মতে কলিৰ কিছু সময়ৰ আগতে দুৰুক্তিৰ মৃত্যু হয়।

তথ্যসূত্ৰ

শ্ৰেণী:অসুৰ
এলাহাবাদী মধুৰীআম

এলাহাবাদী মধুৰীআম বা এলাহাবাদী চুৰখা, যাক এপল গুৱাভা বুলিও জনা যায়, সাধাৰণ বগা ৰঙৰ পৰিৱৰ্তে ভিতৰত গভীৰ গোলাপী ৰঙৰ আৰু বাহিৰৰ ছাল আপেলৰ দৰে ৰঙা। এই ফলটো মিঠা, আৰু কম গুটিৰ সৈতে প্ৰচুৰ সোৱাদযুক্ত আৰু দুয়ো মূৰ সমান্য চাপ খোৱা হয়। উদ্ভিদবোৰ শক্তিশালী, গম্বুজ আকৃতিৰ আৰু সংকুচিত। এই মধুৰীআমৰ উত্তৰ প্ৰদেশ অঞ্চলৰ এলাহাবাদ অঞ্চলত খেতি কৰা হয়। এলাহাবাদী চুৰখাৰ খেতি বৰ্তমান প্ৰায় ১০০০ হেক্টৰ মাটিত কৰা হয়, প্ৰধানকৈ কৌশাম্বী আৰু কৌৰিহাৰ -এলাহাবাদৰ দ্বিতীয় জিলাৰ অন্তৰ্গত খেতি কৰা হয়। এই ফলবিধ চিকিৎসা গুণৰ বাবে জনাজাত, যেনে শীতকালত ই ৰোগৰ লক্ষণসমূহ নিষ্ক্ৰিয় কৰে।

তথ্যসূত্ৰ

শ্ৰেণী:ফল
শ্ৰেণী:ভৌগোলিক স্বীকৃতি
শাম্মী (অভিনেত্ৰী)

নাৰ্গিছ ৰাবাদী (; ২৪ এপ্ৰিল ১৯২৯ – ৬ মাৰ্চ ২০১৮), এগৰাকী ভাৰতীয় অভিনেত্ৰী, যাক মঞ্চনাম শাম্মীৰে অধিক পৰিচিত। তেওঁ দুশৰো অধিক হিন্দী ছবিত অভিনয় কৰিছিল। যেতিয়া মুৰ্খালীৰে ভৰা আৰু কৌতুকধৰ্মী চৰিত্ৰৰ কথা আহে, তেতিয়া শাম্মীয়ে চলচ্চিত্ৰ নিৰ্মাতাসকলৰ, বিশেষকৈ ১৯৪৯–১৯৬৯ চনৰ সময়ছোৱাত আৰু পিছলৈ ১৯৮০–২০০২ চনৰ সময়ছোৱাত পচন্দৰ অভিনেত্ৰী আছিল। সহযোগী অভিনেত্ৰী হিচাপে তেওঁৰ বিখ্যাত ছবিসমূহৰ ভিতৰত আছে- দিল অপনা ঔৰ প্ৰীত পৰায়ী, হাফ টিকট, হলাকু, সমাজ কো বদল দালো, খুদাগৱাহ, কুলি নং ১, গোপী কিষাণ আৰু হম সাথ সাথ হ্যায় আৰু ৰাজেশ খান্নাৰ সৈতে দ্য ট্ৰেইন, আচঁল, কুদৰত, ৰেড ৰোজ, আৱৰা বাপ আৰু স্বৰ্গ আদি ছবি। তেওঁ ১৯৪৯–১৯৫৫ চনৰ ভিতৰতো হিন্দী ছবিত মূল নায়িকা বা দ্বিতীয় নায়িকা হিচাপে অভিনয় কৰা এগৰাকী আগশাৰীৰ অভিনেত্ৰী আছিল। পিছলৈ ১৯৮৬ চনৰ পৰা ১৯৯৮ চনলৈকে বহু জনপ্ৰিয় টেলিভিছন ধাৰাবাহিক, যেনে- দেখ ভাই দেখ, জবান সম্ভাল কে, শ্ৰীমান শ্ৰীমতী, কভি য়ে কভি ৱো, ফিল্মী চক্কৰ আদিত অভিনয় কৰে। শাম্মী ফেশ্বন ডিজাইনাৰ মণি ৰাবাদীৰ কনিষ্ঠ ভগ্নী।

তথ্য সংগ্ৰহ

বাহ্যিক সংযোগ

শ্ৰেণী:হিন্দী চলচ্চিত্ৰৰ অভিনেত্ৰী
বিশাল কৃষ্ণ

বিশাল কৃষ্ণ ৰেড্ডি (, ) (জন্ম আগষ্ট ২৯, ১৯৭৭) হৈছে এজন তামিল চলচ্চিত্ৰ অভিনেতা আৰু চলচ্চিত্ৰ প্ৰযোজক। বিশাল কৃষ্ণ ৰেড্ডি আদি নামেৰেও প্ৰখ্যাত এখেতৰ জন্ম হয় ১৯৭৭ চনৰ ২৯ আগষ্টত তামিল নাডুৰ চেন্নাইত৷

তথ্য সংগ্ৰহ

বাহ্যিক সংযোগ

শ্ৰেণী:ভাৰতীয় অভিনেতা‎
শ্ৰেণী:কলিউড (তামিল চলচ্চিত্ৰ জগত)
শ্ৰেণী:জীৱিত ব্যক্তি
তুবা আজমুদেহ

টুবা আজমুদেহ (১৮৭৮–১৯৩৬) এজন ইৰাণী শিক্ষাবিদ যিয়ে ১৯০৭ চনত ইৰাণত ছোৱালীৰ বাবে প্ৰথমখন বিদ্যালয় স্থাপন কৰিছিল। সমাজৰ পৰা অহৰহ বিৰোধিতা হোৱাৰ পিছতো তেওঁ বিদ্যালয়খন ৰক্ষণাবেক্ষণ আৰু সম্প্ৰসাৰণ কৰিছিল।

প্ৰাৰম্ভিক জীৱন

আজমুদেহে চৈধ্য বছৰ বয়সত সেনাবাহিনীৰ এজন বিষয়াক বিয়া কৰাইছিল। স্বামীয়ে তেওঁৰ অবিৰত শিক্ষাত সহায় কৰিছিল।

নামুছ স্কুল

১৯০৭ বা ১৯১১ চনত ইৰাণৰ ছোৱালীৰ শিক্ষাৰ উন্নতিৰ দিশত আলোচনা আৰু কাম কৰিবলৈ তেহৰাণত মহিলাৰ এটা দল মিলিত হয়। সেই সময়ত ছোৱালীবোৰ সাধাৰণতে ঘৰৰ বাহিৰত পঢ়া-শুনা কৰা নাছিল। যদিও ১৮৭৪ চনৰ পৰাই বিদেশীয়ে ছোৱালীৰ বাবে কম সংখ্যক বিদ্যালয় মুকলি কৰিছিল, ইৰাণ চৰকাৰে ১৮৯৬ চনলৈকে মুছলমান ছোৱালীক বিদ্যালয়ত পঢ়িবলৈ অনুমতি দিয়া নাছিল।

এই বৈঠকৰ পিছত আজমুদেহে ইৰাণত ছোৱালীৰ বাবে প্ৰথমখন ইৰাণী বিদ্যালয় মুকলি কৰে, যাক নামুছ স্কুল (নামুছৰ নামেৰে, মোটামুটিভাৱে সন্মান) বুলি কোৱা হয়। তেখেতে তেহৰাণৰ নিজৰ ঘৰত বিদ্যালয়খন চলাইছিল আৰু বিশগৰাকী ছোৱালীক পঢ়ুৱাইছিল। যিহেতু ই চৰকাৰী বিদ্যালয় নাছিল, সেয়েহে আজমুদেহে নিজেই ইয়াক সুৰক্ষা দিয়াৰ দায়িত্ব লৈছিল৷ তেওঁ আৰু তেওঁৰ ছাত্ৰ-ছাত্ৰীসকলে সমাজ আৰু চৰকাৰৰ পৰা যথেষ্ট সমালোচনা লাভ কৰিছিল। তেওঁৰ ছাত্ৰ-ছাত্ৰীসকলে নিজৰ ঘৰৰ বাহিৰত পঢ়াৰ বাবে সমালোচনা কৰা হৈছিল, আৰু বেশ্যা বুলি অভিযোগ কৰা হৈছিল। আজমুদেহৰ জীৱন আৰু বিদ্যালয় উভয়ৰে প্ৰতি অহৰহ ভাবুকি আহিছিল আৰু অনৈতিক বুলি বদনাম কৰা হৈছিল।

নামুছ স্কুলৰ আকাৰ আৰু পাঠ্যক্ৰমৰ সম্প্ৰসাৰণ ঘটিল আৰু অৱশেষত আজমুদেহে নিজৰ স্বামী আৰু বন্ধু-বান্ধৱীক পঢ়োৱাত সহায় কৰিবলৈ আনিছিল। অৱশেষত বিদ্যালয়খনে কিছু প্ৰতিপত্তি লাভ কৰিলে আৰু প্ৰগতিশীল ইৰাণীসকলে নিজৰ ছোৱালীক তাত পঢ়িবলৈ পঠিয়াবলৈ আৰম্ভ কৰিলে। পিছলৈ আজমুদেহে প্ৰাপ্তবয়স্ক মহিলাসকলক সাক্ষৰতাৰ শ্ৰেণীও আগবঢ়াবলৈ আৰম্ভ কৰে।

উত্তৰাধিকাৰ

ইৰাণৰ আন মহিলা শিক্ষাবিদসকলক অনুপ্ৰাণিত কৰাৰ বাবে আজমুদেক কৃতিত্ব দিয়া হৈছে। পিছলৈ তেওঁৰ কেইবাজনো শিক্ষাৰ্থীয়ে নিজেই মাধ্যমিক বিদ্যালয়ৰ শিক্ষক হ'বলৈ অধ্যয়ন কৰে। পিছত নামুছ স্কুলৰ নাম সলনি কৰি শ্বাহনাজ হাইস্কুল কৰা হয়।

তথ্যসংগ্ৰহ

শ্ৰেণী:ইৰানীয় নাৰী অধিকাৰ কৰ্মী
শ্ৰেণী:ইৰানৰ ব্যক্তি
ৰংগনায়কি অম্মাল

ৰংগনায়কি অম্মাল (২৮ মে' ১৯১০ – ১৫ আগষ্ট ১৯৯৮) এগৰাকী ভাৰতীয় মৃদংগ বাদক আছিল। এইক্ষেত্ৰত তেওঁ লিংগভিত্তিক বাধা অতিক্ৰম কৰা প্ৰথম ভাৰতীয় মহিলা আছিল। তেওঁৰ ভাতৃ উলগনাথন পিল্লাই এজন বাইলিনবাদক আছিল।

সফলতা

২০শ শতিকাৰ আৰম্ভণিত, তেওঁ কৰ্ণাটক সংগীতৰ পাৰ্কুছন ক্ষেত্ৰত মহিলা হিচাপে পথিকৃৎ হয়। ১৯২৭ চনৰ মাদ্ৰাজত অনুষ্ঠিত অল ইণ্ডিয়া সংগীত সম্মিলনত ১৭ বছৰীয়া থিৰুকোকাৰ্নাম ৰংগনায়কি অম্মাল ২৩জন মৃদংগ শিল্পীৰ মাজত একমাত্ৰ মহিলা শিল্পী আছিল।

তথ্যসূত্ৰ

শ্ৰেণী:মৃত ব্যক্তি
শ্ৰেণী:সংগীতজ্ঞ
শ্ৰেণী:কৰ্ণাটক
শ্ৰেণী:ভাৰতীয় নাৰী
নাগাৰকইলৰ মন্দিৰৰ গহনা

টেম্পল গহনা বা নাগাৰকইলৰ মন্দিৰৰ গহনা হৈছে ভাৰতৰ তামিলনাডু ৰাজ্যৰ নাগাৰকইল অঞ্চলৰ একপ্ৰকাৰৰ সোণৰ গহনা। ২০০৭–০৮ চনত ইয়াক ভৌগোলিক ইংগিত হিচাপে ঘোষণা কৰা হয়।

বহুমূলীয়া পাথৰৰ মাজত সোণ খটুৱাই গহনা তৈয়াৰ কৰা হয়। গহনা তৈয়াৰ কৰিবলৈ "কুচু কাল" নামৰ এবিধ বিশেষ ধৰণৰ ৰঙা আৰু সেউজীয়া ৰঙৰ শিল ব্যৱহাৰ কৰা হয়। এই ইতিহাস খ্ৰীষ্টীয় নৱম শতিকাৰ চোলা বংশৰ ৰাজত্বকালৰপৰাই আৰম্ভ হয়। প্ৰথমতে এই গহনাসমূহ বিশেষভাৱে হিন্দু দেৱ-দেৱীৰ মূৰ্তি সজোৱাৰ বাবে নিৰ্মাণ কৰা হৈছিল।

তথ্যসূত্ৰ

শ্ৰেণী:ভৌগোলিক স্বীকৃতি
শ্ৰেণী:হস্তশিল্প
নন্দিনী বাজপাই

নন্দিনী বাজপাই ভাৰতীয় মূলৰ এগৰাকী বষ্টন-ভিত্তিক লেখিকা। তেওঁৰ প্ৰথম যুৱ প্ৰাপ্তবয়স্ক উপন্যাস "ৰেড টাৰ্বান হোৱাইট হৰ্চ: মাই চিষ্টাৰ হাৰিকেন ৱেডিং" ২০১৩ চনত স্কলাষ্টিক ইণ্ডিয়াই প্ৰকাশ কৰিছিল। বাজপাইৰ কিতাপ 'ষ্টাৰকৰ্চড' নামৰ এখন ঐতিহাসিক যুৱ প্ৰাপ্তবয়স্ক উপন্যাস ৰূপা পাব্লিকেশ্যনে ২০১৩ চনৰ নৱেম্বৰত প্ৰকাশ কৰিছিল। তেওঁৰ অন্য এখন কিতাপ 'ঋষি এণ্ড দ্য কাৰ্মিক কেট' কিশোৰ সকলৰ বাবে (৯ বছৰ আৰু অধিক বয়সৰ শিশুৰ বাবে) লিখা। ২০১৫ চনৰ ছেপ্টেম্বৰত ৰূপা পাব্লিকেশ্বনে এই কিতাপখন প্ৰকাশ কৰিছিল।
২০১৭ চনৰ নৱেম্বৰত নিকি গাৰ্চিয়া লিটল এ ব্ৰাউনে ২০১৯ চনৰ বসন্তত প্ৰকাশৰ বাবে নন্দিনী বাজপাইৰ সমসাময়িক যুৱ প্ৰাপ্তবয়স্ক উপন্যাস 'এ মেড ইন মেহেন্দি' ক্ৰয় কৰে। তেওঁৰ যুৱ প্ৰাপ্তবয়স্ক উপন্যাস 'চিষ্টাৰ অফ দ্য বলীউড ব্ৰাইড' ২০২১ চনৰ গ্ৰীষ্মকালত প্ৰকাশৰ বাবে লিটল ব্ৰাউন/পপীয়ে ক্ৰয় কৰিছিল।

ব্যক্তিগত জীৱন

নন্দিনী বাজপাইৰ জন্ম উত্তৰ প্ৰদেশৰ মিৰাট অঞ্চলৰ এটা ৰাজপুত পৰিয়ালত হৈছিল। তেওঁৰ দেউতাক এজন সামৰিক বিষয়া আছিল। তেওঁৰ তিনিগৰাকী ভগ্নী আছে। চৌহানৰ চাৰিগৰাকী ভগ্নীৰ ভিতৰত আটাইতকৈ কনিষ্ঠ গৰাকী হৈছে প্ৰখ্যাত ভাৰতীয় লেখিকা অনুজা চৌহান।
১৯৯১ চনত নন্দিনী পৰিয়ালৰ সৈতে অষ্ট্ৰেলিয়ালৈ গুচি যায়। ১৯৯৪ চনত বিবাহৰ পিছত তেওঁ আমেৰিকা যুক্তৰাষ্ট্ৰলৈ গুচি যায়। তেওঁ প্ৰথম সন্তানৰ জন্মলৈকে বষ্টনৰ ফিডেলিটি ইনভেষ্টমেণ্টছত কাম কৰিছিল। যেতিয়া তেওঁ পোনপ্ৰথমে লিখিবলৈ আৰম্ভ কৰিছিল তেতিয়া কেইবাটাও সম্প্ৰদায় আৰু পশু উদ্ধাৰকাৰী স্বেচ্ছাসেৱী গোটৰ সৈতে জড়িত হৈছিল। তেওঁ ২০১৫ চনত ইণ্ডিয়া নিউ ইংলেণ্ড ৱমেন অফ দা ইয়েৰ বঁটাৰ বাবে মনোনীত হৈছিল।

তথ্যৰ উৎস

শ্ৰেণী: ভাৰতীয় ব্যক্তিশ্ৰেণী: লেখিকাশ্ৰেণী: ঔপন্যাসিক